               EUROPOS KOMISIJA
            Briuselis, 2019 04 29
            COM(2019) 199 final
            2019/0098(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi Jungtiniame komitete, įsteigtame Europos Sąjungos bei jos valstybių narių ir Filipinų Respublikos pagrindų susitarimu dėl partnerystės ir bendradarbiavimo, dėl sprendimų dėl Jungtinio komiteto darbo tvarkos taisyklių ir specializuotų pakomitečių įgaliojimų priėmimo

               AIŠKINAMASIS MEMORANDUMAS

               1.PASIŪLYMO DALYKAS

               Šis pasiūlymas yra susijęs su sprendimu, kuriuo nustatoma pozicija, kurios dėl numatomo Jungtinio komiteto darbo tvarkos taisyklių ir specializuotų pakomitečių įgaliojimų priėmimo turi būti laikomasi Sąjungos vardu Jungtiniame komitete, įsteigtame Europos Sąjungos bei jos valstybių narių ir Filipinų Respublikos pagrindų susitarimu dėl partnerystės ir bendradarbiavimo (toliau – Susitarimas).

               2.PASIŪLYMO APLINKYBĖS

               2.1.ES ir Filipinų Respublikos pagrindų susitarimas dėl partnerystės ir bendradarbiavimo

               Susitarimo tikslas – sukurti glaudesnę ES bei jos valstybių narių ir Filipinų partnerystę ir stiprinti bei plėtoti dvišalį bendradarbiavimą abipusiškai svarbiais klausimais, atsižvelgiant į bendras vertybes ir principus, be kita ko, aktyviau palaikant aukšto lygio atstovų dialogą. Susitarimu bus sukurta nuosekli, teisiškai privaloma ES ir Filipinų santykių sistema. Susitarimas pasirašytas 2012 m. liepos 11 d. Pnompenyje ir įsigaliojo 2018 m. kovo 1 d.

               2.2.Jungtinis komitetas

               Jungtinis komitetas įsteigiamas Susitarimo 48 straipsniu. Jo pagrindinės užduotys – užtikrinti tinkamą Susitarimo veikimą ir įgyvendinimą, nustatyti prioritetus pagal Susitarimo tikslus ir teikti rekomendacijas Susitarimo tikslams propaguoti. Kitos Jungtinio komiteto funkcijos, be kita ko, yra prižiūrėti, kad visi Šalių sudaryti arba rengiami sektoriniai tarpusavio susitarimai ar protokolai būtų tinkamai taikomi.

               Kai tinkama, Jungtinis komitetas turi teikti rekomendacijas ir priimti sprendimus, kurių reikia Susitarimo tikslams pasiekti. Jungtinį komitetą sudaro aukščiausio lygio Šalių atstovai. Jungtinis komitetas turi priimti savo darbo tvarkos taisykles. Jis gali įsteigti specializuotus pakomitečius konkretiems klausimams spręsti.

               2.3.Numatomas Jungtinio komiteto aktas

               Per pirmą posėdį Jungtinis komitetas turi priimti sprendimą dėl savo darbo tvarkos taisyklių priėmimo ir sprendimą dėl specializuotų pakomitečių įgaliojimų (toliau – numatomi aktai).

               Numatomų aktų paskirtis – remiantis Susitarimo 48 straipsnio 5 dalimi priimti Jungtinio komiteto veiklą reglamentuojančias darbo tvarkos taisykles ir patvirtinti specializuotų pakomitečių įgaliojimus, kad būtų galima įgyvendinti Susitarimą.

               3.POZICIJA, KURIOS TURI BŪTI LAIKOMASI SĄJUNGOS VARDU

               Pozicija, kurios turi būti laikomasi Sąjungos vardu, turėtų būti siekiama priimti ES ir Filipinų jungtinio komiteto darbo tvarkos taisykles ir specializuotų pakomitečių įgaliojimus. Pozicija turėtų būti grindžiama Jungtinio komiteto sprendimų projektais.

               4.TEISINIS PAGRINDAS

               4.1.Procedūrinis teisinis pagrindas

               4.1.1.Principai

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų turinį“
                  1
               .

               4.1.2.Taikymas aptariamuoju atveju

               Jungtinis komitetas yra organas, įsteigtas susitarimu, būtent Europos Sąjungos bei jos valstybių narių ir Filipinų Respublikos pagrindų susitarimu dėl partnerystės ir bendradarbiavimo.

               Aktas, kurį Jungtinis komitetas raginamas priimti, yra teisinę galią turintis aktas. Taip nustatyta Susitarimo 48 straipsnio 5 dalyje: Jungtinis komitetas turi priimti savo darbo tvarkos taisykles, kurios bus privalomos Sąjungai.

               Numatomais aktais Susitarimo institucinė struktūra nepapildoma ir nekeičiama.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2.Materialinis teisinis pagrindas

               4.2.1.Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomų aktų, dėl kurių Sąjungos vardu nustatoma pozicija, tikslo ir turinio. Jeigu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               Atsižvelgiant į tai, kad aktu siekiama kelių tikslų arba jį sudaro kelios dalys, kurie (-ios) yra neatsiejamai susiję (-usios) ir nė vienas (-a) iš jų nėra tik papildomas (-a), sprendimo pagal SESV 218 straipsnio 9 dalį materialinis teisinis pagrindas išimties tvarka turės apimti įvairius atitinkamus teisinius pagrindus.

               4.2.2.Taikymas aptariamuoju atveju

               Numatomais teisės aktais siekiama padėti siekti Susitarimo tikslų ir palengvinti jo įgyvendinimą. Darbo tvarkos taisyklės yra susijusios su bendru pagal Susitarimą įsteigto organo veikimu. Todėl sritis, kuriai priklauso numatomas sprendimas, turi būti nustatyta atsižvelgiant į visą Susitarimą
                  2
               .

               Šiuo konkrečiu atveju Susitarimo pagrindinis tikslas ir sudedamoji dalis yra bendradarbiavimas su besivystančia šalimi (SESV 209 straipsnis)
                  3
               . Todėl tinkamas teisinis pagrindas turėtų būti SESV 209 straipsnis.

               4.3.Išvada

               Siūlomo sprendimo teisinis pagrindas turėtų būti SESV 209 straipsnis kartu su 218 straipsnio 9 dalimi.

               5.NUMATOMŲ AKTŲ SKELBIMAS

               Kadangi Jungtinio komiteto akte bus nustatomos jo darbo tvarkos taisyklės, priėmus jį tikslinga paskelbti Europos Sąjungos oficialiajame leidinyje.

               2019/0098 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi Jungtiniame komitete, įsteigtame Europos Sąjungos bei jos valstybių narių ir Filipinų Respublikos pagrindų susitarimu dėl partnerystės ir bendradarbiavimo, dėl sprendimų dėl Jungtinio komiteto darbo tvarkos taisyklių ir specializuotų pakomitečių įgaliojimų priėmimo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 209 straipsnį  kartu su 218 straipsnio 9 dalimi,

               atsižvelgdami į Europos Komisijos pasiūlymą,

               kadangi:

               (1)2018 m. kovo 1 d. įsigaliojo Europos Sąjungos bei jos valstybių narių ir Filipinų Respublikos pagrindų susitarimas dėl partnerystės ir bendradarbiavimo (toliau – Susitarimas);

               (2)Susitarimo tinkamam veikimui ir įgyvendinimui palengvinti jo 48 straipsnio 1 dalimi įsteigtas Jungtinis komitetas;

               (3)Susitarimo 48 straipsnio 5 dalyje nustatyta, kad Jungtinis komitetas turi priimti savo darbo tvarkos taisykles, o 48 straipsnio 3 dalyje nustatyta, kad jis gali įsteigti specializuotus pakomitečius;

               (4)siekiant užtikrinti veiksmingą Susitarimo įgyvendinimą, Jungtinio komiteto darbo tvarkos taisyklės turėtų būti priimtos kuo greičiau;

               (5)todėl tikslinga nustatyti poziciją, kurios Sąjungos vardu turi būti laikomasi Jungtiniame komitete. Sąjungos pozicija Jungtiniame komitete turėtų būti grindžiama pridėtais Jungtinio komiteto sprendimų projektais,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi per ES ir Filipinų jungtinio komiteto pirmąjį posėdį, dėl numatomo Jungtinio komiteto darbo tvarkos taisyklių ir jo pakomitečių įgaliojimų priėmimo, grindžiama Jungtinio komiteto sprendimų projektais, kurie pridedami prie šio sprendimo.

               2 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)

                        Sprendimo byloje C-399/12 Vokietija prieš Tarybą (OIV), ECLI:EU:C:2014:2258, 61–64 punktai.

                     (2)

                        Sprendimo byloje C-244/17 Komisija prieš Tarybą (Kazachstanas), ECLI:EU:C:2018:662, 40 punktas.

                     (3)

                        Dėl vystymosi politikos taikymo srities žr. bylos C-377/12 Komisija prieš Tarybą (Filipinai) 36–37 punktus.

    ---documentbreak---

               EUROPOS KOMISIJA
            Briuselis, 2019 04 29
            COM(2019) 199 final
            PRIEDAI
            prie
            pasiūlymo dėl Tarybos sprendimo
            dėl pozicijos, kurios Europos Sąjungos vardu turi būti laikomasi Jungtiniame komitete, įsteigtame Europos Sąjungos bei jos valstybių narių ir Filipinų Respublikos pagrindų susitarimu dėl partnerystės ir bendradarbiavimo, dėl sprendimų dėl Jungtinio komiteto darbo tvarkos taisyklių ir specializuotų pakomitečių įgaliojimų priėmimo

               I PRIEDAS

               JUNGTINIO KOMITETO SPRENDIMAS Nr. 1 /[../..]

               ... m. ... ... d.

               kuriuo priimamos jo darbo tvarkos taisyklės

               ES IR FILIPINŲ JUNGTINIS KOMITETAS,

               atsižvelgdamas į Europos Sąjungos bei jos valstybių narių ir Filipinų Respublikos pagrindų susitarimą dėl partnerystės ir bendradarbiavimo (toliau – Susitarimas), ypač į jo 48 straipsnį,

               kadangi:

               (1)
                     Susitarimas įsigaliojo 2018 m. kovo 1 d.;

               (2)
                     todėl turėtų būti priimtos Jungtinio komiteto darbo tvarkos taisyklės,

               NUSPRENDĖ:

               Vienintelis straipsnis

               1.
                     Priimamos priede pateiktos Jungtinio komiteto darbo tvarkos taisyklės.

               2.
                     Sprendimas įsigalioja jo priėmimo dieną.

               Priimta ...

               ES ir Filipinų jungtinio komiteto vardu
                  Pirmininkas

               A priedas

               Jungtinio komiteto darbo tvarkos taisyklės

               1 straipsnis

               Užduotys ir sudėtis

               1.
                     Jungtinis komitetas vykdo užduotis, numatytas Europos Sąjungos bei jos valstybių narių ir Filipinų Respublikos – toliau kartu Šalys arba kiekviena atskirai – Šalis – pagrindų susitarimo dėl partnerystės ir bendradarbiavimo (toliau – Susitarimas) 48 straipsnyje.

               2.
                     Jungtinį komitetą sudaro abiejų Šalių aukščiausio lygio atstovai.

               2 straipsnis

               Posėdžiai

               1.
                     Jungtinio komiteto posėdžiai paprastai vyksta kas dvejus metus. Jungtinio komiteto posėdžius šaukia jo pirmininkas. Posėdžiai rengiami pakaitomis Maniloje ir Briuselyje abipusiu sutarimu nustatytą datą. Jungtinis komitetas bet kurios Šalies prašymu, jei Šalys sutinka, gali rengti neeilines sesijas.

               2.
                     Jei abi Šalys sutinka, Jungtinio komiteto posėdžiai gali būti išimties tvarka rengiami kaip vaizdo ar telekonferencijos.

               3.
                     Jungtinio komiteto posėdžiuose išimtinai ir konfidencialiai dalyvauja Šalių atstovai, nebent abi Šalys susitartų kitaip.

               3 straipsnis

               Pirmininkas

               Pirmojo Jungtinio komiteto posėdžio priimančioji Šalis pirmininkauja nuo to posėdžio dienos iki tų metų gruodžio 31 d. Vėliau Jungtiniam komitetui Šalys pirmininkauja po dvejus metus pakaitomis.

               4 straipsnis

               Dalyviai

               1.
                     Kiekvienos Šalies delegaciją sudaro Šalių atstovai, kuriems vadovaujama aukščiausiu lygiu.

               2.
                     Abi Šalys informuoja viena kitą apie faktinę savo delegacijų sudėtį likus dvidešimt vienai (21) darbo dienai iki posėdžio.

               3.
                     Pirmininkas užtikrina, kad visi Jungtinio komiteto posėdžių dalyviai būtų tinkamai paskirti Šalių atstovai. Klausimai dėl delegacijų sudėties teikiami pirmininkui.

               4.
                     Išankstiniu susitarimu, jei reikia, Šalys gali pakviesti trečiąsias šalis į posėdį pateikti informacijos konkrečiais klausimais. Kiekviena Šalis turi informuoti kitą Šalį apie savo ketinimą pakviesti trečiąją šalį likus ne mažiau kaip dvidešimt vienai (21) darbo dienai iki posėdžio.

               5 straipsnis

               Sekretoriatas

               Europos išorės veiksmų tarnybos atstovas ir Filipinų Respublikos užsienio reikalų departamento atstovas kartu eina Jungtinio komiteto sekretorių pareigas. Visi pirmininko gaunami ir teikiami pranešimai perduodami sekretoriams. Pirmininko gaunama ir siunčiama korespondencija gali būti rengiama bet kokiomis rašytinėmis priemonėmis, įskaitant elektroninį paštą.

               6 straipsnis

               Posėdžių darbotvarkės

               1.
                     Pirmininkas parengia preliminarią kiekvieno posėdžio darbotvarkę. Preliminari darbotvarkė kartu su susijusiais dokumentais išsiunčiama likus ne mažiau kaip dvidešimt vienai (21) darbo dienai iki posėdžio.

               2.
                     Jungtinis komitetas priima darbotvarkę. Šalių sutarimu į darbotvarkę gali būti įtraukta ir kitų klausimų, kurie nebuvo įtraukti į preliminarią darbotvarkę.

               7 straipsnis

               Posėdžių protokolai

               1.
                     Abu sekretoriai bendrai parengia posėdžio rezultatų / išvadų santraukos projektą.

               2.
                     Kiekvienos Šalies delegacijos vadovas patvirtina ir pasirašo du santraukos projekto egzempliorius. Kiekviena Šalis gauna patvirtintos ir pasirašytos santraukos originalą.

               8 straipsnis

               Sprendimai ir rekomendacijos

               1.
                     Susitarimo tikslams įgyvendinti Jungtinis komitetas gali priimti sprendimus ar teikti rekomendacijas. Sprendimai ir rekomendacijos priimami bendru Šalių sutarimu. Sprendimai ir rekomendacijos priimami, kai Šalys, laikydamosi savo įstatymų ir taisyklių, užbaigia savo atitinkamas vidaus procedūras.

               2.
                     Jungtinis komitetas gali nuspręsti priimti sprendimus ar rekomendacijas rašytine procedūra. Tokiais atvejais Šalys susitaria dėl procedūros trukmės termino. Jei pasibaigus šiam terminui nė viena Šalis nepareiškė prieštaravimo siūlomam sprendimui ar rekomendacijai, Jungtinio komiteto pirmininkas paskelbia, kad sprendimas ar rekomendacija yra priimti be prieštaravimo.

               9 straipsnis

               Išlaidos

               1.
                     Kiekviena Šalis padengia savo dalyvavimo Jungtinio komiteto posėdžiuose išlaidas, susijusias su darbuotojų, kelionės ir pragyvenimo bei pašto ir telekomunikacijų išlaidomis.

               2.
                     Kiekviena Šalis padengia savo išlaidas, susijusias su vertimu žodžiu posėdžiuose ir vertimu raštu.

               3.
                     Posėdžio priimančioji Šalis padengia išlaidas, susijusias su posėdžių organizavimu ir dokumentų dauginimu.

               10 straipsnis

               Specializuoti pakomitečiai

               1.
                     Pagal Susitarimo 48 straipsnio 3 dalį Jungtinis komitetas gali nuspręsti įsteigti specializuotus pakomitečius, kad šie padėtų atlikti jo užduotis. Specializuoti pakomitečiai po kiekvieno savo posėdžio pateikia ataskaitą tik Jungtiniam komitetui.

               2.
                     Jungtinis komitetas nustato kiekvieno specializuoto pakomitečio įgaliojimus.

               3.
                     Jungtinis komitetas gali nuspręsti iš dalies pakeisti įgaliojimus arba panaikinti bet kurį veikiantį specializuotą pakomitetį.

               4.
                     Specializuoti pakomitečiai gali teiki rekomendacijas Jungtiniam komitetui patvirtinti.

               II PRIEDAS

               ES IR FILIPINŲ JUNGTINIO KOMITETO SPRENDIMAS Nr. 2/[../..]

               ... m. ... ... d.

               kuriuo įsteigiami specializuoti pakomitečiai ir priimami jų įgaliojimai

               ES IR FILIPINŲ JUNGTINIS KOMITETAS,

               atsižvelgdamas į Europos Sąjungos bei jos valstybių narių ir Filipinų Respublikos

               pagrindų susitarimą dėl partnerystės ir bendradarbiavimo (toliau – Susitarimas),

               ypač į jo

               48 straipsnio 3 dalį ir Jungtinio komiteto darbo tvarkos taisyklių [10] straipsnį,

               kadangi:

               (1)
                     siekiant sudaryti sąlygas vykti ekspertų diskusijoms svarbiausiose Susitarimo taikymo srityse, turėtų būti įsteigti specializuoti pakomitečiai;

               (2)
                     remdamasis Jungtinio komiteto darbo tvarkos taisyklių [8] straipsniu, Jungtinis komitetas gali nuspręsti priimti sprendimus rašytine procedūra, [jei šiuo atveju taikoma rašytinė procedūra]

               PRIĖMĖ ŠĮ SPRENDIMĄ:

               Vienintelis straipsnis

               Įsteigiami A priede išvardyti specializuoti pakomitečiai. Specializuotų pakomitečių įgaliojimai išdėstyti B priede.

               Priimta ...

               ES ir Filipinų Jungtinio komiteto vardu
                  Pirmininkas

               A priedas

               ES ir Filipinų Jungtinis komitetas

               Specializuoti pakomitečiai

               B priedas

               Specializuotų pakomitečių, įsteigtų pagal Europos Sąjungos bei jos valstybių narių ir Filipinų Respublikos – toliau kartu Šalys, o kiekviena atskirai – Šalis – pagrindų susitarimą dėl partnerystės ir bendradarbiavimo, įgaliojimai

               1 straipsnis

               Specializuoti pakomitečiai nagrinėja klausimus arba specialius projektus, susijusius su tam tikra bendradarbiavimo sritimi.

               2 straipsnis

               Specializuoti pakomitečiai yra pavaldūs Jungtiniam komitetui. Jie per trisdešimt (30) darbo dienų po kiekvieno posėdžio pateikia Jungtinio komiteto pirmininkui posėdžio rezultatų / išvadų santrauką.

               3 straipsnis

               1.
                     Specializuotus pakomitečius sudaro Šalių atstovai. Prieš posėdį atitinkamų specializuotų pakomitečių delegacijų vadovai praneša vieni kitiems apie abiejų šalių atstovavimą specializuotuose pakomitečiuose.

               2.
                     Atitinkamų specializuotų pakomitečių delegacijų vadovams raštu sutarus specializuoti pakomitečiai gali kviesti į savo posėdžius trečiąsias šalis, kad, kai tinkama, jos pasisakytų konkrečiais darbotvarkės klausimais. Kiekviena Šalis turi informuoti kitą Šalį apie savo ketinimą pakviesti trečiąją šalį likus ne mažiau kaip dešimt (10) darbo dienų iki posėdžio. Šalys prieš posėdį susitaria dėl trečiosios (-iųjų) šalies (-ių) atrankos.

               4 straipsnis

               Specializuotiems pakomitečiams pirmininkauja ir paprastai jų posėdžius priima Jungtiniam komitetui pirmininkaujanti Šalis.

               5 straipsnis

               Europos išorės veiksmų tarnybos arba Europos Komisijos atitinkamo generalinio direktorato atstovas ir Filipinų Respublikos Vyriausybės susijusios vadovaujamosios agentūros atstovas kartu eina specializuotų pakomitečių sekretorių pareigas.

               6 straipsnis

               1.
                     Specializuotų pakomitečių posėdžiai kurios nors Šalies rašytiniu prašymu ir abiejų Šalių susitarimu šaukiami esant reikalui. Kiekvienas posėdis vyksta Šalių sutartoje vietoje ir sutartą datą . Jei abi Šalys sutinka, pakomitečių posėdžiai gali būti išimties tvarka rengiami kaip vaizdo ar telekonferencijos.

               2.
                     Jei viena Šalis prašo sušaukti specializuoto pakomitečio posėdį, kitos Šalies sekretorius atsakymą pateikia per dvidešimt vieną (21) darbo dieną nuo to prašymo gavimo.

               3.
                     Atsižvelgiant į 3 straipsnio 2 dalį dėl trečiųjų šalių, kiekviena Šalis likus pakankamai laiko iki posėdžio informuoja pirmininką apie numatomą savo delegacijos sudėtį.

               7 straipsnis

               1.
                     Darbotvarkės projektą pirmininkas Šalims pateikia likus ne mažiau kaip dvidešimt vienai (21) darbo dienai iki posėdžio.

               2.
                     Bet kuri Šalis gali paprašyti pirmininko įtraukti klausimą į specializuoto pakomitečio posėdžio darbotvarkę. Šalių sutarimu į darbotvarkę gali būti įtraukta ir kitų klausimų, kurie nebuvo įtraukti į preliminarią darbotvarkę.

               8 straipsnis

               1.
                     Sekretoriai bendrai parengia posėdžio rezultatų / išvadų santraukos projektą.

               2.
                     Kiekvienos Šalies delegacijos vadovas prieš pasibaigiant kiekvienam posėdžiui patvirtina ir pasirašo du santraukos projekto egzempliorius. Kiekviena Šalis gauna patvirtintos ir pasirašytos santraukos originalą.

               3.
                     Specializuotų pakomitečių posėdžiuose išimtinai ir konfidencialiai dalyvauja abiejų Šalių atstovai, nebent abi Šalys susitartų kitaip.


               EUROPOS KOMISIJA
            Briuselis, 2017 11 30
            COM(2017) 709 final
            2017/0315(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo XI priedo (Elektroniniai ryšiai, audiovizualinės paslaugos ir informacinė visuomenė) dalinio pakeitimo

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

               EEE jungtinio komiteto sprendimo projektu (pridedamu prie siūlomo Tarybos sprendimo) siekiama iš dalies pakeisti EEE susitarimo XI priedą (Elektroniniai ryšiai, audiovizualinės paslaugos ir informacinė visuomenė), kad būtų įtrauktas Reglamentas (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje
                  1
               .

               Pridedamo EEE jungtinio komiteto sprendimo projekto adaptacijos negali būti laikomos vien tik techninėmis adaptacijomis, kaip numatyta Tarybos reglamente Nr. 2894/94.

               •Suderinamumas su toje pačioje politikos srityje galiojančiomis nuostatomis

               Pridedamu EEE jungtinio komiteto sprendimo projektu išplečiamas esamos ES politikos taikymas EEE narėmis esančioms ELPA valstybėms (Norvegijai, Islandijai ir Lichtenšteinui).

               •Suderinamumas su kitomis Sąjungos politikos sritimis

               ES acquis taikymo išplėtimas EEE narėmis esančioms ELPA valstybėms jį įtraukiant į EEE susitarimą vykdomas laikantis šio susitarimo tikslų ir principų, kuriais siekiama sukurti dinamišką ir vientisą bendromis taisyklėmis ir vienodomis konkurencijos sąlygomis pagrįstą Europos ekonominę erdvę.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

               Į EEE susitarimą įtrauktini teisės aktai yra grindžiami Sutarties dėl Europos Sąjungos veikimo 114 straipsniu.

               Tarybos reglamento (EB) Nr. 2894/94 dėl EEE susitarimo įgyvendinimo tvarkos 1 straipsnio 3 dalyje
                  2
                nustatyta, kad Taryba, remdamasi Komisijos pasiūlymu, nustato poziciją, kurios Sąjungos vardu turi būti laikomasi dėl tokių sprendimų.

               EIVT, bendradarbiaudama su Komisija, teikia EEE jungtinio komiteto sprendimo projektą, kad Taryba jį priimtų kaip Sąjungos poziciją. EIVT tikisi galėsianti pateikti jį EEE jungtiniame komitete artimiausiu metu.

               •Subsidiarumo principas (neišimtinės kompetencijos atveju)

               Pasiūlymas atitinka subsidiarumo principą dėl toliau nurodytos priežasties.

               Šio pasiūlymo tikslo, t. y. užtikrinti vidaus rinkos vientisumą, valstybės narės negali deramai pasiekti, todėl dėl siūlomo veiksmo poveikio to tikslo būtų geriau siekti Sąjungos lygiu.

               ES acquis įtraukimo į EEE susitarimą procesas vykdomas pagal 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos, kuriame patvirtinamas požiūris, kurio laikomasi.

               •Proporcingumo principas

               Pagal proporcingumo principą šiuo pasiūlymu neviršijama to, kas būtina nurodytam tikslui pasiekti.

               •Priemonės pasirinkimas

               Pagal EEE susitarimo 98 straipsnį pasirinkta priemonė yra EEE jungtinio komiteto sprendimas. EEE jungtinis komitetas užtikrina veiksmingą EEE susitarimo įgyvendinimą ir veikimą. Todėl EEE susitarime numatytais atvejais jis priima sprendimus.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Tiriamųjų duomenų rinkimas ir naudojimas

               Netaikoma.

               •Poveikio vertinimas

               Netaikoma.

               4.POVEIKIS BIUDŽETUI

               Dėl Reglamento (ES) Nr. 910/2014 įtraukimo į EEE susitarimą poveikis biudžetui nenumatomas.

               5.KITI ELEMENTAI

               •Pagrindimas ir siūlomas sprendimas

               Reglamento (ES) Nr. 910/2014 14 straipsnis:

               Pagal Reglamento (ES) Nr. 910/2014 14 straipsnį, trečiosiose šalyse įsisteigusių patikimumo užtikrinimo paslaugų teikėjų teikiamos paslaugos pripažįstamos kaip teisiškai lygiavertės ES įsisteigusių teikėjų teikiamoms paslaugoms, kai jos yra pripažįstamos pagal ES ir atitinkamos trečiosios šalies arba tarptautinės organizacijos susitarimą.

               Įtraukus Reglamentą (ES) Nr. 910/2014 į EEE susitarimą, minėto reglamento 4 straipsnyje nustatytas vidaus rinkos principas bus taikomas visoms EEE susitariančiosioms šalims ir tokiu būdu sukurta ELPA valstybių ir ES vidaus rinka. Tačiau ES susitarimai, kuriais pagal 14 straipsnį leidžiama trečiųjų šalių įmonėms teikti paslaugas išplėstoje bendrojoje rinkoje, taip pat ELPA valstybėse, nebus sudaryti ELPA valstybių vardu. Kita vertus, EEE susitarimu nedaromas poveikis ELPA valstybių narių kompetencijai savo vardu sudaryti tokius susitarimus su trečiosiomis šalimis ar tarptautinėmis organizacijomis. Todėl, jeigu šie susitarimai atitinka 14 straipsnio 2 dalyje nustatytus standartus, pagal juos patikimumo užtikrinimo paslaugas, kurių kilmės šalis yra trečioji šalis, taip pat turėtų būti leidžiama pripažinti lygiavertėmis išplėstoje vidaus rinkoje. Todėl pateikta 14 straipsnio 1 dalies adaptacija.

               Siekiant užtikrinti veiksmingą EEE susitarimo veikimą šiuo klausimu, pagal EEE susitarimo 92 straipsnį EEE jungtiniame komitete turėtų būtų keičiamasi informacija apie tarptautinius susitarimus dėl patikimumo užtikrinimo paslaugų patekimo į rinką. Prireikus susitariančiosios šalys pradeda konsultacijas, kad išspręstų galimus sunkumus. Todėl pateikta adaptacija.

               Siekiant išlaikyti vienodas konkurencijos sąlygas išplėstoje vidaus rinkoje, svarbu, kad ELPA valstybėse narėse įsisteigusiems patikimumo užtikrinimo paslaugų teikėjams, jei įmanoma, būtų taikomas abipusiškumo principas, kurį trečiosios šalys taiko ES įmonėms pagal ES sudarytus susitarimus, nes trečiųjų šalių įmonėms būtų automatiškai suteikta galimybė patekti į ELPA valstybių rinkas. Todėl EEE jungtinio komiteto sprendimo projektu siūloma atitinkama adaptacija.

               Trys siūlomos adaptacijos iš esmės yra tokios pat, kaip ir šiuo metu galiojančios EEE adaptacijos dėl Europos Parlamento ir Tarybos direktyvos 1999/93/EB
                  3
               , žr. EEE susitarimo XI priedo51 punktą.

               2017/0315 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo XI priedo (Elektroniniai ryšiai, audiovizualinės paslaugos ir informacinė visuomenė) dalinio pakeitimo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218 straipsnio 9 dalimi,

               atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos
                  4
               , ypač į jo 1 straipsnio 3 dalį,

               atsižvelgdama į Europos Komisijos pasiūlymą,

               kadangi:

               (1)Europos ekonominės erdvės susitarimas
                  5
                (toliau – EEE susitarimas) įsigaliojo 1994 m. sausio 1 d.;

               (2)pagal EEE susitarimo 98 straipsnį EEE jungtinis komitetas gali nuspręsti iš dalies pakeisti, be kita ko, EEE susitarimo XI priedą (Elektroniniai ryšiai, audiovizualinės paslaugos ir informacinė visuomenė);

               (3)į EEE susitarimą turi būti įtrauktas Europos Parlamento ir Tarybos reglamentas (ES) Nr. 910/2014
                  6
               ;

               (4)todėl EEE susitarimo XI priedas (Elektroniniai ryšiai, audiovizualinės paslaugos ir informacinė visuomenė) turėtų būti atitinkamai iš dalies pakeistas;

               (5)todėl Sąjungos pozicija EEE jungtiniame komitete turėtų būti grindžiama pridedamu sprendimo projektu,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi EEE jungtiniame komitete, dėl EEE susitarimo XI priedo (Elektroniniai ryšiai, audiovizualinės paslaugos ir informacinė visuomenė) dalinio pakeitimo grindžiama prie šio sprendimo pridėtu EEE jungtinio komiteto sprendimo projektu.

               2 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)

                        2014 m. liepos 23 d. Europos Parlamento ir Tarybos reglamentas (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB, OL L 257, 2014 8 28, p. 73.

                     (2)

                        OL L 305, 1994 11 30, p. 6–8.

                     (3)

                        OL L 13, 2000 1 19, p. 12.

                     (4)

                        OL L 305, 1994 11 30, p. 6.

                     (5)

                        OL L 1, 1994 1 3, p. 3.

                     (6)

                        2014 m. liepos 23 d. Europos Parlamento ir Tarybos reglamentas (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (OL L 257, 2014 8 28, p. 73).

    ---documentbreak---

               EUROPOS KOMISIJA
            Briuselis,2017 11 30
            COM(2017) 709 final
            PRIEDAS
            prie
            pasiūlymo dėl Tarybos sprendimo
            dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo XI priedo (Elektroniniai ryšiai, audiovizualinės paslaugos ir informacinė visuomenė) dalinio pakeitimo

               PRIEDAS

                  EEE JUNGTINIO KOMITETO SPRENDIMAS Nr. …/2017

                  kuriuo iš dalies keičiamas EEE susitarimo XI priedas (Elektroniniai ryšiai, audiovizualinės paslaugos ir informacinė visuomenė)

               EEE JUNGTINIS KOMITETAS,

               atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,

               kadangi:

               (1)į EEE susitarimą turi būti įtrauktas 2014 m. liepos 23 d. Europos Parlamento ir Tarybos reglamentas (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB
                  1
               ;

               (2)Reglamentu (ES) Nr. 910/2014 panaikinama Europos Parlamento ir Tarybos direktyva 1999/93/EB
                  2
               , kuri įtraukta į EEE susitarimą ir todėl pagal EEE susitarimą turi būti panaikinta;

               (3)todėl EEE susitarimo XI priedas turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:

               1 straipsnis

               EEE susitarimo XI priedo 51 punkto (Europos Parlamento ir Tarybos direktyva 1999/93/EB) tekstas pakeičiamas taip:

               „32014 R 0910: 2014 m. liepos 23 d. Europos Parlamento ir Tarybos reglamentas (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (OL L 257, 2014 8 28, p. 73).

               Reglamento nuostatos šio susitarimo tikslais adaptuojamos taip:

               a)14 straipsnio 1 dalyje po žodžių „SESV 218 straipsnį“ įterpiami žodžiai „arba pagal ELPA valstybės ir atitinkamos trečiosios valstybės arba tarptautinės organizacijos susitarimą“;

               b)susitariančiosios šalys informuoja viena kitą apie derybas ir sudarytus susitarimus, nurodytus 14 straipsnio 1 dalyje, ir, paprašius, rengiamos konsultacijos EEE jungtiniame komitete;

               c)vesdama derybas dėl 14 straipsnio 1 dalyje nurodyto susitarimo, Europos Sąjunga turi stengtis, kad ELPA valstybėse įsisteigusių kvalifikuotų patikimumo užtikrinimo paslaugų teikėjų teikiamoms kvalifikuotoms patikimumo užtikrinimo paslaugoms būtų sudarytos vienodos sąlygos;

               d)dėl ELPA valstybių 51 straipsnyje:

               i)3 dalyje žodžiai „2017 m. liepos 1 d.“ pakeičiami žodžiais „per šešis mėnesius nuo EEE jungtinio komiteto sprendimo Nr. …/… [šio sprendimo] įsigaliojimo dienos“;

               ii)4 dalyje žodžiai „2017 m. liepos 2 d.“ pakeičiami žodžiais „praėjus šešiems mėnesiams nuo EEE jungtinio komiteto sprendimo Nr. …/... [šio sprendimo] įsigaliojimo dienos“.“

               2 straipsnis

               Europos Sąjungos oficialiojo leidinio EEE priede skelbtini Reglamento (ES) 910/2014 tekstai islandų ir norvegų kalbomis yra autentiški.

               3 straipsnis

               Šis sprendimas įsigalioja […], jei pateikti visi pranešimai pagal EEE susitarimo 103 straipsnio 1 dalį*.

                  34 straipsnis

               Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

               Priimta Briuselyje

                     EEE jungtinio komiteto vardu

                     Pirmininkas

                     EEE jungtinio komiteto
                     sekretoriai

                     (1)

                        OL L 257, 2014 8 28, p. 73.

                     (2)

                        OL L 13, 2000 1 19, p. 12.

                     (3)
                  *
                        [Konstitucinių reikalavimų nenurodyta.] [Konstituciniai reikalavimai nurodyti.]